ททท. ร่วมกับการบินไทย จัดแคมเปญดึงนักท่องเที่ยวเข้าไทยสร้างรายได้ให้ประเทศ ในวาระครบ 60 ปี
ททท. ร่วมกับการบินไทย จัดแคมเปญดึงนักท่องเที่ยวเข้าไทยสร้างรายได้ให้ประเทศ ในวาระครบ 60 ปีนายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยถึงความร่วมมือระหว่าง ททท. และบริษัท การบินไทย จำกัด (มหาชน)ในปี 2563 ว่า ในวาระครบรอบ 60 ปี ททท.จะสนับสนุนกิจกรรมเชิงการตลาดกับการบินไทย เช่น ข้อมูลเชิงลึกของกิจกรรมทางการท่องเที่ยวที่ ททท. ดำเนินการอยู่โดยเฉพาะกิจกรรมที่มีนักท่องเที่ยวต่างชาติให้ความสนใจ อาทิ งานไหว้ครูมวยไทยโลก และการชมการแข่งขันกีฬาระดับนานาชาติ เป็นต้น เพื่อดึงนักท่องเที่ยวเข้ามาท่องเที่ยวในประเทศไทย ทั้งนี้ ททท.ยังร่วมสร้างความยั่งยืนให้กับการท่องเที่ยว โดยโครงการ "ลดโลกเลอะ" ที่ลดการสร้างขยะ การใช้พลาสติกที่ใช้ครั้งเดียวทิ้ง โดย ททท. ตั้งเป้าหมายเชิงการตลาดในปี 2563 จะสร้างรายได้รวมจากการท่องเที่ยวให้ติดอันดับ 1 ใน 6 ของโลก หรือประมาณ 3.71 ล้านล้านบาท ซึ่งมั่นใจว่า เมื่อได้พันธมิตรอย่างการบินไทยแล้ว เป้าหมายที่ตั้งไว้จะประสบความสำเร็จอย่างแน่นอนนายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย กล่าวว่า ในปี 2563 การบินไทย จะทำงานให้สอดคล้องกับแผนนโยบาย "การส่งเสริมประเทศไทยให้เป็นแหล่งท่องเที่ยวยอดนิยมอย่างยั่งยืน" โดยในส่วนของการบินไทย ได้เตรียมของขวัญพิเศษสำหรับผู้โดยสารและนักท่องเที่ยวที่เข้ามาในประเทศ ระหว่างวันที่ 1 มีนาคม – 1 พฤษภาคม 2563 นอกจากนี้ ยังมีแพ็กเกจท่องเที่ยวเชิงอนุรักษ์และวัฒนธรรม เพื่อสืบสานความรู้และวัฒนธรรมไทยที่กำลังจะสูญหาย ผ่านผู้เชี่ยวชาญในด้านต่างๆ อาทิ ด้านศิลปะ อาหาร เครื่องหอม และผ้าไทย เป็นต้น